Diari Oficial de la Generalitat Valenciana


Sumari del DOGV 9595, del 15-05-2023 (2023/5119)

RESOLUCIÓ de 9 de maig de 2023, del director de l'Agència Valenciana de Foment i Garantia Agrària, per la qual s'amplia el termini de presentació de sol·licituds de pagament de les ajudes a la reestructuració i reconversió de vinya de la Comunitat Valenciana per a operacions que finalitzen en la campanya 2022-2023, a l'empara del Programa de suport al sector vitivinícola espanyol 2019-2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9595

Data del DOGV
:   15-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5119


Data del document
:   09-05-2023

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 9 de maig de 2023, del director de l'Agència Valenciana de Foment i Garantia Agrària, per la qual s'amplia el termini de presentació de sol·licituds de pagament de les ajudes a la reestructuració i reconversió de vinya de la Comunitat Valenciana per a operacions que finalitzen en la campanya 2022-2023, a l'empara del Programa de suport al sector vitivinícola espanyol 2019-2023. [2023/5119]  
  
Mitjançant Resolució de 28 de desembre de 2021 (DOGV 9251, 07.01.2022), es van convocar ajudes a la reestructuració i reconversió de vinya de la Comunitat Valenciana per a operacions que finalitzen en la campanya 2022-2023, a l'empara del Reial decret 1363/2018, de 2 de novembre, per a l'aplicació de les mesures del Programa de suport 2019-2023 al sector vitivinícola espanyol.  
D'acord amb l'apartat 12.1 de la dita resolució, una vegada finalitzades les operacions, la persona beneficiària haurà de presentar una sol·licitud per al pagament de l'ajuda, a tot tardar el 31 de maig de 2023 inclusivament.  
D'altra banda, en la Comunitat Valenciana s'arrossega des de principis de tardor de 2022 una falta de precipitacions, circumstància que s'està aguditzant en la primavera. En el mes de març es va registrar un dèficit hídric de més del 90 % respecte a la primavera de 2022 en l'àmbit territorial de la  Comunitat Valenciana, situació que s'ha agreujat encara més el mes d'abril, arribant quasi al 100 % de dèficit hídric, per registrar-se tan sols 2,2 l/m² de precipitació en tot el territori de la Comunitat Valenciana. Aquesta falta de pluges està dificultant enormement la plantació de les parcel·les que manquen de la possibilitat d'aportar algun reg de suport, ja que la terra no ha pogut entrar en saó per a la realització de les labors de replantació i, així, poder finalitzar l'execució de la s operacions abans del 31 de maig.  
L'article 39 del Reial decret 1363/2018 permet que la persona beneficiària presente una sol·licitud o comunicació per al pagament de l'ajuda, davant l'òrgan competent de la seua comunitat autònoma, en el termini que determine aquesta, i que no sobrepasse el 31 de juliol de l'exercici FEAGA en el qual s'ha finalitzat l'operació.  
De conformitat amb el que es disposa en l'article 28 de la Llei 5/1983, de 30 de desembre, del Consell, així com en el Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica i en l'article 13.1 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària, resolc:  
  
  
Ampliar el termini de presentació de les sol·licituds per al pagament de les ajudes a la reestructuració i reconversió de vinya de la Comunitat Valenciana per a operacions que finalitzen en la campanya 2022-2023, a l'empara de la convocatòria establida mitjançant la Resolució de 28 de desembre de 2021, fins al 30 de juny de 2023, inclusivament.  
  
Contra la present resolució d'ampliació de termini no és possible cap recurs, d'acord amb l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 9 de maig de 2023.- El director de l'Agència Valenciana de Foment i Garantia Agrària: Rogelio Llanes Ribas.